দেশজুড়ে বিমান পরিষেবায় স্বস্তি, সম্পন্ন হল সফটওয়্যার আপডেট!

ওয়েব ডেস্ক : দেশের বিমান পরিষেবায় বড় স্বস্তির খবর। ইন্ডিগো (Indigo), এয়ার ইন্ডিয়া (Air India) এবং এয়ার ইন্ডিয়া এক্সপ্রেসের (Air India Express) এ৩২০ শ্রেণির মোট ৩৩৮টি বিমানের মধ্যে ৩২৩টির সফটওয়্যার আপডেটের (Software Update) কাজ সম্পন্ন হল। রবিবার এমনটাই জানানো হয়েছে বেসামরিক বিমান নিয়ন্ত্রক সংস্থা ডিজিসিএ (DGCA)-র তরফে। অত্যাধুনিক প্রযুক্তির সঠিক ব্যবহার নিশ্চিত করতে এবং উড়ানের নিরাপত্তা বাড়াতে এই সফটওয়্যার আপডেট বাধ্যতামূলক ছিল বলে জানিয়েছে ওই সংস্থা।

ডিজিসিএ জানিয়েছে, আপডেট সম্পূর্ণ হওয়ায় ৩২৩টি বিমান উড়ানের জন্য পুরোপুরি প্রস্তুত। সে বিমানগুলির সফটওয়্যার আপডেট (Software Update) করা হয়েছে, তার মধ্যে ছিল ইন্ডিগোর ২০০টি বিমান এবং এয়ার ইন্ডিয়ার ১১৩টির মধ্যে ১০০টির কাজ শেষ হয়েছে। বাকি ১৩টির আপডেট দ্রুত শেষ হবে বলে জানানো হয়েছে। পাশাপাশি এয়ার ইন্ডিয়া এক্সপ্রেসের ২৩টি বিমানের সফটওয়্যার উন্নয়নও সম্পূর্ণ হয়েছে।

আরও খবর : বছরের শেষে কমে গেল গ্যাসের দাম!

শনিবারই বিমান সংস্থাগুলির পক্ষ থেকে জানানো হয়েছিল, সফটওয়্যার আপডেট (Software Update) না হলে এয়ারবাস এ৩২০ উড়ানগুলি দেশজুড়ে পরিষেবা দিতে সমস্যায় পড়তে পারে। তার পরই ডিজিসিএ-র নজরদারিতে দ্রুতগতিতে শুরু হয় সংশ্লিষ্ট বিমানের আপডেটের কাজ।

রবিবারের সরকারি বিবৃতিতে ডিজিসিএ (DGCA) জানিয়েছে, নির্ধারিত সময়ের মধ্যেই আপডেট শেষ হওয়ায় বিমান পরিচালনায় আর কোনও ঝুঁকি বা বিঘ্নের সম্ভাবনা নেই। যার ফলে তিন সংস্থার ৩২৩টি বিমান পরিষেবা দিতে প্রস্তুত।